cyanic-selkie/wikianc huggingface dataset:
Reentry Breakup Recorder
Pirmie divi REBR uz Starptautisko kosmosa staciju tika nogādāti 2011. gada janvārī Japānas transportkuģī Kounotori 2. Pirmais tika atstāts HTV-2, kas atvienojās no stacijas 28. martā un nogāja no orbītas 30. martā. Otrais REBR tika pārvietots uz Eiropas transportkuģi Johannes Kepler ATV, kas novadīts no orbītas 2011. gada jūnijā.
Osmotiskais spiediens
Osmotiskais spiediens (apzīmē ar π) ir spiediens, kas pielikts puscaurlaidīgai membrānai, kas atdala divus dažādas koncentrācijas šķīdumus, un vērsts virzienā no atšķaidītākā šķīduma (robežgadījumā — tīra šķīdinātāja) uz koncentrētāku. To var definēt arī kā papildspiedienu, kas jāpieliek koncentrētākajam šķīdumam, piemēram, ar virzuļa palīdzību, lai apturētu osmozi jeb izlīdzinātu šķīdumu līmeņus.
Akromegālija
Simptomi
Viens no pirmajiem raksturīgiem akromegālijas ārējiem simptomiem ir palielinātas rokas un kājas. Slimnieki bieži pamana, ka viņiem ir aizvien grūtāk uzvilkt un noņemt gredzenus, ka apavi izliekas par šauriem, līdz jāpērk izmēru lielāki.
Enerģija
Relativitātes teorijā ir aprēķināta sakarība, kāda pastāv starp ķermeņa enerģiju un tā masu: E=mc^2.
Kodolenerģija
Aptuveni 11,5% pasaules elektroenerģijas tiek saražoti, izmantojot kodolenerģiju. Kodoldegvielā, urāna vai plutonija atomiem sašķeļoties mazākos atomos, rodas siltumenerģija. Šo siltumu izmanto ūdens sakarsēšanai, tāpat kā krāšņu siltumu izmanto parastajās termoelektrostacijās. Kodoldegvielas enerģiju neiegūst no Saules. Tā ir ieslēgta atomu kodolos un atbrīvojas, kad kodoli sašķeļas. Bīstamā kodoldegvielas radioaktivitāte saglabājas vēl tūkstošiem gadu pēc tās izmantošanas reaktoros. Tādēļ kodoldegviela ir rūpīgi jāglabā speciālās glabātuvēs. Atomelektrostacijas neizdala kaitīgas gāzes un nesekmē globālo sasilšanu, taču avārijas vai nepareiza radioaktīvo materiālu glābšana var radīt nopietnus draudus.
Japets (pavadonis)
Nosaukums
Japeta ģeoloģiskie objekti nosaukti pēc varoņu un vietu vārdiem franču episkajā poēmā Rolanda dziesma (piemēram vārdi izmantoti krāteru Kārļa Lielā un Baliganta, kā arī spožā reģiona, Ronsesvalles zeme) nosaukumos.Vienīgais izņēmums ir Kasīni apgabals, tumšais pavadoņa reģions, nosaukts tā atklājēja, Džovanni Kasīni vārdā.
Ekvatoriālā grēda
Vēl viena Japeta mistērija ir ekvatoriālā grēda, kas stiepjas pa Kasīni apgabala centru. Tā ir aptuveni 1300 km gara, 20 km plata un 13 km augsta. Tā tika atklāta, kad Cassini zonde nofotografēja Japetu 2004. gada 31. decembrī. Dažas grēdas daļas paceļas vairāk nekā 20 km virs apkārtējiem līdzenumiem. Grēda veido sarežģītu sistēmu, ieskaitot atsevišķas virsotnes, vairāk nekā 200 km garus segmentus un daļas ar trim gandrīz paralēlām grēdām. Spožajā Ronsesvalles zemē grēdu nav, bet ir vairākas atsevišķas 10 km virsotnes ekvatoriālajā daļā. Grēdu sistēmā ir ļoti daudz krāteru, norādot, ka tā ir sena. Izteiksmīgais ekvatoriālais uzblīdums dod pavadonim valriekstam līdzīgu izskatu.
Rainis
Dzīvesgājums
Izsūtījuma laikā Rainis turpināja nodarboties ar pasaules literatūras klasisko lieldarbu tulkošanu latviešu valodā un izdeva pirmo dzejoļu krājumu „Tālas noskaņas zilā vakarā” (1903). Pēc atgriešanās no trimdas Rainis dzīvoja Jelgavā, Jūrmalā un Rīgā. Rainis aktīvi piedalījās 1905. gada revolūcijā, šajā laikā viņš izdeva otro dzejas grāmatu „Vētras sēja” un sacerēja drāmu „Uguns un nakts”.
Darbība izglītības ministra postenī
1927. gada 27. aprīlī tika parakstīti 81. panta kārtībā izdotie noteikumi, kuri nosacīja, ka pie Pieminekļu valdes pastāv Latviešu folkloras krātuve, kuras uzdevums ir veicināt latviešu dzīves pieminekļu — tautas dzejas un citu tradīciju — krāšanu un atvieglot to pētīšanu, vācot, kārtojot, uzglabājot un publicējot latviešu tautas dziesmas, pasakas, teikas, mīklas, sakāmvārdus, ticējumus, ierašu aprakstus utt. Šo kultūras iestādi pārzina un tās darbību vada trīs cilvēku liela speciālistu kolēģija. Tās locekļus iesaka Pieminekļu valde saziņā ar LU Filoloģijas un filozofijas fakultāti, bet ieceļ izglītības ministrs.
Bezpilota lidaparāts
Vēsture
Tehnoloģijām attīstoties, ASV militārās vadības interese par BPLA pielietojumu pieauga. BPLA tika uzskatīti par lētākām, spējīgākām kaujas mašīnām, ko var lietot neriskējot ar apkalpēm. Sākotnējās paaudzes galvenokārt bija izlūklidmašīnas, dažas no tām bija apbruņotas (piem. MQ-1 Predator ar AGM-114 Hellfire gaiss-zeme raķetēm).
Svētā Romas impērija
Imperatora vēlēšanas
Sākotnēji vēlēšanas sasauca Maincas arhibīskaps mēneša laikā pēc iepriekšējā imperatora nāves. Līdz jauna imperatora ievēlēšanai imperatora funkcijas pildīja divi imperiālie vikāri - Saksijas kūrfirsts pārvaldīja zemes, kurās darbojās sakšu likumi (Saksija, Vestfāle, Hannovere un Vācijas ziemeļi) bet Reinas pfalcgrāfs pārvaldīja Frankoniju, Švābiju, Reinas zemes un Vācijas dienvidus. Vitelsbahu dinastijas pārstāvji, Reinas pfalcgrāfs un Bavārijas kūrfirsts 17. un 18. gadsimtā konfliktēja par iespēju kļūt par imperiālo vikāru.
Problēmas ar pāvestiem Itālijā
Imperatora titulu sāka piešķirt pāvesti, kam bija nepieciešama militāra aizsardzība politiski un militāri nestabilajā Itālijā. Šī iemesla dēļ vispirms tika kronēts Kārlis Lielais, tad dažādie Itālijas karaļi 9.-10.gs. mijā un visbeidzot Otons I. 9.gs. pāvestu vēlēšanas regulāri izraisīja vardarbību un pāvesta troņa kandidātu nogalināšanas. Kamēr vietējie augstmaņi nepārtraukti cīnījās par varu, musulmaņu reidi postīja Romas apkārtni.
Augošās valdnieku ambīcijas
1696. gadā vairāki vācu valdnieki vēlējās iegūt vēlēto Polijas-Lietuvas ūnijas kroni. Leopolds I izlēma atbalstīt Saksijas Frīdrihu Augustu, ko panāca ar lieliem kukuļiem un troņa pretendentu pāriešanu katoļticībā, vienlaikus saglabājot viņa varu protestantiskajā Saksijas kūrfirstistē. Šāda uzvedība novājināja Saksijas vadošo lomu vācu protestantu valstu lokā, kurā tagad izvirzījās Brandenburgas markgrāfiste. Pfalcas elektors Johans Vilhelms cerēja iegūt Spāņu Nīderlandes, Armēnijas vai Sicīlijas un Sardīnijas kroņus. Bavārijas un Brandenburgas valdnieki 1696. gadā vienojās atbalstīt viens otru mēģinājumos iegūt karaļu kroņus. Bavārijas Maksim Emanuelam neizdevās iegūt Polijas kroni, un viņa dēls Jozefs Ferdinands mira 1699. gadā, nekļūstot par Spānijas Karlosa II mantinieku. Bavārijas nepiepildītās ambīcijas noveda pie alianses ar Franciju un smagas sakāves karā par Spānijas mantojumu. Brandenburgas-Prūsijas Frīdrihs I 1694. gadā saņēma Leopolda I atteikumu lūgumam pēc karaļa titula, taču 1701. gadā kļuva par karali Prūsijā, kas atradās ārpus impērijas robežām. Hannoveres kūrfirsta kļūšana par Lielbritānijas karali tikai pastiprināja elektoru un citu valdnieku vēlmi iegūt karaļu titulus.
18.gs. krīze
Kaut arī 1748. gada Āhenas miera līgums akceptēja "Pragmatisko sankciju", Austrijai nācās šķirties no Silēzijas lielākās daļas (pārējo Silēziju Prūsija sagrāba pēc Septiņgadu kara). Neveiksmes abos šajos karos bija dabiskas feodāli dzimtbūtnieciskai un ekonomiski atpalikušai valstij, kāda tai laikā bija Austrija. Militārās sakāves padziļināja impērijas krīzi, kuru vācu valstis sāka uzskatīt par traucēkli savām ambīcijām.
Kazimirs IV Jagellons
Dzīvesgājums
Dzimis 1427. gadā Lietuvas dižkunigaiša un Polijas karaļa Jagaiļa un viņa sievas Sofijas no Haļšaniem (mūsdienu Baltkrievijā) ģimenē 1471. gadā Novgorodas pilsētas galva Marta Borecka un viņas dēli Dmitrijs un Fjodors veda sarunas ar Kazimiru IV par Novgorodas republikas pāriešanu Lietuvas pakļautībā, saglabājot senās privilēģijas un pareizticību. Kazimirs IV 1449. gadā parakstīja līgumu ar Maskavas kņazu Vasīliju II Tumšo, ar kuru Lietuva atzina Novgorodu, Pleskavu, Tveru un Rjazaņu par ietilpstošām Maskavijas ietekmes sfērā. Lietuvas dižkunigaitijas (LDK) dienvidus nodrošināja savienība ar Krimas hanu Hači Gireju, kas turpinājās līdz 1466. gadam. Tādējādi Kazimirs IV varēja iesaistīties veiksmīgajā Trīspadsmitgadu karā ar Vācu ordeni, kā arī attīstīt savas dinastiskās ambīcijas Bohēmijā un Ungārijā. Tikmēr Maskavija sev pakļāva Krievzemes ziemeļaustrumus, atbrīvojās no Zelta Ordas varas un nodibināja savienību ar Krimas hanisti. Kazimirs IV uz šīm stratēģiskajām izmaiņām nekādi nereaģēja. 1482. gadā Krimas haniste nopostīja Kijevu un postoši reidi no Krimas turpmāk notika regulāri. LDK robeža atkāpās līdz Ukrainas vidienei.
Griba
Temperatūras regulācija
Citiem vārdiem sakot, nav pamata satraukties par salstošiem kāju pirkstiem, jo šāda rīcība tikai novirzīs uzmanību no daudz svarīgākām lietām. Tādēļ piedzīvojumu meklētājs apzināti ignorē aukstuma sajūtu, ja viņa smadzenes jau līdz tam nav to pilnībā izslēgušas no apziņas.
Zinātniekiem joprojām nav īsti skaidrs, kādā veidā gribasspēks ir spējīgs pakļaut ķermeņa automātiskās un neapzinātās funkcijas, bet ir iegūtas skaidras norādes, ka tam pamatā ir manipulēšana ar sajūtām un emocijām. Sadarbībā ar Dalailamu pētnieki jau tālajā 1982. gadā konstatēja, ka tibetiešu mūki ar jogas palīdzību spēj paaugstināt ķermeņa temperatūru par veseliem 8,3 grādiem.
Es skrienu
Es skrienu ir latviešu dziedātāja un komponista Laura Reinika sestais studijas albums. Albums tika izdots sadarbībā ar ierakstu kompāniju Mikrofona Ieraksti. Albuma producenti ir Midis (Aldis Zaļūksnis) un Gints Stankevičs. Dziesma "Es skrienu" tika iedziedāta un izdota vairākās valodās.
Medaļa
Medaļa (no fr) ir liets vai kalts (parasti apaļš) metāla veidojums ar kādu attēlu un uzrakstu cilnī. To piešķir par izciliem nopelniem, piemēram, varonību darbā, uzvaru sporta sacensībās vai arī par godu kādam vēsturiskam notikumam vai atceres dienai.
OpenTTD
OpenTTD ir bezmaksas un atvērtā pirmkoda spēle. Tā ir pieejama Linux, Mac OS X, Windows un citam platformām. Sākotnēji spēle gan nebija pilnībā neatkarīga no oriģinālās Transport Tycoon Deluxe, jo OpenTTD izmantoja tās grafikas un skaņas failus, bet kopš 2009. gada tai ir radīta pašai sava skaņa un grafika. OpenTTD ir iespējams spēlēt gan pret datoru, gan tīklā.
Ostrolenka
Ostrolenka (pl) - pilsēta Polijas ziemeļaustrumos Mazovijas vojevodistē pie Narevas upes.
Robežu iela (Rēzekne)
Robežu iela ir iela ar grants segumu Rēzeknes Dienvidu rajonā un Pleikšņos. Tā sākas Rēzeknē, krustojumā ar Atbrīvošanas aleju, un iet dienvidaustrumu virzienā, tad tieši pirms pilsētas robežas pagriežas uz ziemeļaustrumiem un iet gar to. Apmēram pēc 100 metriem, tādā T veida krustojumā ar Daugavpils ielu, Robežu iela atkal pagriežas dienvidaustrumu virzienā un jau turpinās Pleikšņos.
Operētājsistēmu saraksts
Microsoft
robotus. Windows 8 Windows 8.1 Windows 10
Smaiļošana un kanoe airēšana 2008. gada vasaras olimpiskajās spēlēs — C-1 1000 metros vīriešiem
Priekšbraucieni
Kvalifikācijas noteikumi: 1->Finālā, 2..7->Pusfinālā, pārējie ārā
Pusfināli
Kvalifikācijas noteikumi: 1..3->Finālā, pārējie ārā
Svece
Vēsture
Sveču diena ir viena no Māras dienām- Ziemas Māra (Pavasara māra — 25. marts, Vasaras māra — 2. jūlijs, Lielā Māra — 15. augusts, Mazā Māra — 8. septembrī) Tautā šo dienu vēl sauc dažādi: Svecaine, Grabenīca, Groninica, Vēja Diena, Govju diena. Sveču diena ir ziemas vidus un tāpat kā katrā gada laikā, svētkos, godos, darba un atpūtas brīžos tai bija savas dziesmas, rotaļas, paražas un savi ēdieni.
Sveču dienas nozīme baznīcās: Katoļu un latviskajai katedrālei 2. februāris uzrāda īpašu notikumu — Sveču dienu (Grabenīcu, Govju dienu, Vēja dienu, Ziemas Māru, Aizgavēni) — ziemas vidū, kad pavasari nav aiz kalniem. No abiem galiem sveces dedzināmas. Iespējams, ka mūsu senčiem pirms kristīgās ticības uzspiešanas bijušas savas šķīšanas paražas ticīgajā pasaulē 5. gadsimtenī to skaidroja arī kā Marijas šķīstīšanas svētkus. Baznīcas liturģijā šī diena tiek saukta par Kunga priekšā stādīšanas jeb prezentācijas dienu, jo šajā sienā Baznīca mums liek atcerēties, ka Vissvētākā Jaunava Marija, izpildīdama šķīstīšanas likumu, ir stādījusi savu Dēlu Dieva priekšā. To uzskata arī kā reālu pateicības veidu, par "gaismu pagānu apgaismošanai", kā attiecībā uz Pestītāju ir pateicis Simeons, un par kristīgās ticības gaismu. Baznīca apzinādamās, ka Pestītājs ir pasaules Gaisma, šo domu cenšas iedzīvināt ticīgajos ne tikai ar savu mācību, bet arī ar tādiem līdzekļiem kā sveču svētīšana un procesiju Kunga priekšā stādīšanas dienā un sveču iededzināšanu visur tur, kur ir sevišķi jūtama Kristus Kunga klātbūtne. Sveces aizdedzina cilvēkam piedzimstot un aizejot aizsaulē, lai tās radītu gaišu ceļu.
Sveču veidi
Parafīna sveces:
Jugla
Jugla var būt:
Džovanni van Bronkhorsts
Džovanni van Bronkhorsts (nl; dzimis Roterdamā, Nīderlandē) ir nīderlandiešu futbola treneris un bijušais futbolists, spēlējis aizsarga pozīcijā, bijis Nīderlandes futbola izlases dalībnieks. Pašlaik (2021) ir Rangers galvenais treneris.
Futbolista karjera
Savu profesionāļa karjeru uzsāka 1993. gadā Nīderlandes kluba RKC Waalwijk rindās, aizvadot savu pirmo sezonu īrē no Feyenoord. No 1994. līdz 1998. gadam spēlēja Feyenoord sastāvā.
Nīderlandes izlasē debitēja draudzības spēlē pret Brazīliju. Tika iekļauts Nīderlandes izlases sastāvā 1998. gada FIFA Pasaules kausa izcīņas finālturnīrā, bet laukumā neizgāja. Spēlēja 2000., 2004. un 2008. gada Eiropas čempionātā, kā arī 2006. un 2010. gada FIFA Pasaules kausa finālturnīrā. 2008. gadā kļuva par izlases kapteini. Karjeru izlasē noslēdza pēc 2010. gada Pasaules kausa, kurā Nīderlandes izlase izcīnīja 2. vietu. Kopā izlases rindās aizvadījis 106 spēles un guvis sešus vārtus.
Klasicisms
Lai arī klasicisms ir balstīts antīkās kultūras atdarināšanā, daži no šiem periodiem bija formālāki un ārišķīgāki, bet daži patiesi atspoguļoja klasiskos ideālus kā racionālisms 17. gadsimtā un Apgaismības laikmets 18. gadsimta beigās. "Izglītot un padarīt tikumus pievilcīgus" — ap 1760. gadu saka franču filozofs un mākslas kritiķis Denī Didro. Klasicisms izpaužas formas vienkāršībā, skaidrībā, loģikā un augstos estētiskos kritērijos. Klasicisms atzīst skaistuma pozitīvo ietekmi. Var teikt, ka klasicisms ir cilvēka meklējumi mainīgajā pasaulē atrast stingru pamatu.
Izveidošanās
Par valdošo stilu glezniecībā klasicisms kļuva tikai 18. gadsimta beigās un 19. gadsimta sākumā, gleznās tika attēloti vēsturiski, mitoloģiski vai alegoriski sižeti, kā arī bībeles tēmas. Par pozitīvu tendenci var minēt sabiedriski nozīmīgu notikumu attēlošanu. Liela vērība tika piegriezta kompozīcijai un zīmējumam, portreta glezniecība tika uzskatīta par mazsvarīgu. Sadzīves žanrs un klusā daba kā stils neeksistēja vispār, ainava pastāvēja tikai kā heroiskā ainava. Gleznas kompozīcija bija statiska, figurāla un stingri sadalīta plānos. Priekšplānam bija jābūt brūnam, dibenplānam gaiši zilam, toties vidusplānam - zaļam. Raksturīgs bija lineārs zīmējums.
Arhitektūra
Klasicisma arhitektūras principi tika noformēti renesanses laika beigās talantīgā Venēcijas meistara Palladio un viņa sekotāja Skamoci ēkās. Grieķu tempļu skaistums tika absolutizēts un šos principus sāka izmantot arī privāto villu būvniecībā. Paladio arhitektūras principi pārsviedās uz Angliju, un tiem angļu arhitekti sekoja līdz pat 18. gadsimta vidum. Tikmēr Eiropas kontinentā arhitektūrā valdīja Itālijā dzimušais baroks, kas izvirta rokoko smalkumos. Rokoko, kas pamatā orientējās uz interjeru un dekoratīvām detaļām, nespēja atbilstoši pasūtījuma svarīgumam atrisināt lielo arhitektūras formu monumentalitāti, līdz ar to klasicisma idejas ienāca arī pārējā Eiropā. Francijā jau Ludviga XV laikā (18. gadsimta pirmā puse) uzbūvē pirmās sabiedriskās ēkas klasicisma stilā, bet 18. gadsimta beigās Ludviga XVI laikā klasicisms kļūst par galveno arhitektūras valodu būvniecībā.
Literatūra
Klasicisms literatūrā, par kanonu izvirzot antīko literatūru un īpaši iespaidojoties no Aristoteļa un Horācija uzskatiem par dramaturģiju un dzeju, uzsvēra formas stingrību, sekošanu paraugam, racionalitāti, objektivitāti, augstu darbu morālo saturu un vērtību, kā arī literatūras audzinošo funkciju. Par klasicisma literatūras pamatlicēju uzskata franču rakstnieku Fransua Malerbu (1555 - 1628), kas veica franču valodas reformu un izstrādāja dzejas poētiskos kanonus. Dramaturģijas vadošie rakstnieki bija traģēdiju autori Korneijs un Rasins, šo autoru lugās galvenais konflikts risinājās starp pienākumu pret sabiedrību un personīgajām kaislībām. Arī "zemie" žanri kļuva augstvērtīgi literatūras darbi, kā Lafontēna fabulas, Bualo satīra un Moljēra komēdijas.
Klasicisms Latvijā
Latvijā klasicisms sāka attīstīties 18. gadsimta otrajā pusē, kad pamazām no modes izgāja baroks un rokoko. Galvenie mākslas centri tolaik bija Rīga un Jelgava. Rīgas celtniecībā parādās arī vēlā klasicisma izpausme — ampīrs. Arī Latvijā pēc baroka un rokoko ēras iestājās visu līdzsvarojošais klasicisms. Latvijā klasicisms ienāca no Krievijas un Vācijas. Rīgā par spilgtu klasicisma piemēru uzskatāma Jēzus baznīca — viena no Latvijas dižākajām koka celtnēm. Klasicisma formās ieturēta Rīgas Svētā Ņevas Aleksandra pareizticīgo baznīca, Katlakalna baznīca, kā arī dzīvojamās ēkas, piemēram, Zirgu ielā 14 un 28, Kalēju ielā 3. Rīgā. Pie Latvijas klasicisma labākajiem arhitektūras paraugiem būtu jātzīmē arī 19. gadsimta sākuma anonīmā autora nelielā, koka Ērmaņu muiža Alūksnes rajonā. Rīgas ievērojamākais būvmeistars Kristofs Hāberlands bija racionālas vienkāršības, atturīgu dekoru un skaidru formu ieviesējs gan sabiedrisko, gan dzīvojamo namu arhitektūrā. Izcili klasicisma paraugi ir arī slavenā arhitekta Johana Georga Ādama Berlica projektētās klasicisma pilis Mežotnē, Durbē un Kazdangā. Johans Daniels Felsko klasicisma stilā uzbūvēja Rīgas Rātsnamu, kas Otrā pasaules kara laikā tika sagrauts un 21. gadsimta sākumā tā fasādes fragments tika iekļauts jaunās Rīgas domes ēkā.
Tikai 18. gadsimta pēdējā ceturksnī Vidzemes muižas sāka parādīties pirmās mūra kungu mājas, bet arī tas bija izmēros nelielas un arhitektoniski vienkāršas, iemiesojot galvenokārt celtnes funkcionālās vērtības. Gadsimta beigās, kad Rīgā sāk būvēt daudzus namus, namnieku klasicisma stilā, un līdztekus daudzas liela mēroga būves krievu klasicisma garā veica tā dēvētie kroņa arhitekti, arī Vidzemes muižās parādījās pirmie šī stila iedvesmotie kungu nami.
Zviedrijas hokeja līga
Latvijas hokejisti Zviedrijas hokeja līgā
Statistika atjaunota.
Mario Balotelli
Karjera
Profesionāļa karjeru uzsāka vietējā Lumezzane klubā, kur pirmās komandas sastāvā aizvadīja tikai divas spēles. Pēc tam devās uz pārbaudes laiku uz FC Barcelona. 2007. gadā futbolists pievienojās Internazionale. Laika posmā, kad komandu vadīja Roberto Mancīni, M. Balotelli spēlēja pirmajā komandā. Viņam bija saspringtas attiecības ar kluba jauno treneri Žuzi Mourinju un 2009. gadā tika atstādināts no spēlēšanas pirmajā komandā par vairākiem disciplīnas pārkāpumiem. Problēmas pastiprinājās 2010. gada martā, kad viņa parādīšanās TV šovā Striscia la Notizia AC Milan kluba kreklā tika asi nosodīta no Inter fanu puses. Tas sabojāja viņa izredzes palikt klubā uz ilgāku laiku, taču viņš aizvadīja vairākas spēles. Pretrunīgi tika vērtēts arī viņa darbības UEFA Čempionu līgas pusfināla spēlē pret FC Barcelona — viņš tika izsvilpts pēc viņa Inter krekla nomešanas spēlē. Inter sastāvā viņš trīs reizes uzvarēja Itālijas nacionālajā čempionātā (2007–08, 2008–09, 2009–10).
Maikongs
Izskats
Maikongam ir 74 hromosomas.
Ieradumi
Maikongs ir nakts dzīvnieks, bet tas iziet medībās jau krēslā. Dienu tas pavada alās, kuras ir izrakuši citi dzīvnieki. Maikongs medībās dodas viens vai pa pāriem. Tas medī krabjus, ķirzakas, kukaiņus, grauzējus, putnus, kā arī neatsakās no bruņurupuču olām, maitas un dažādiem augiem. Lietus sezonā galvenā barība maikongam ir krabji, kurus tas meklē dubļos applūdušajās zemienēs. Krabji tiek apēsti krastā, kādā augstākā vietā, reizēm tas var būt garākas zāles kušķis ūdens tuvumā.
Arnolds Šiņķis
Biogrāfija
1939. gadā uzsācis obligāto karadienestu Latvijas armijā Auto tanku pulkā. Dienesta laikā piedzīvojis Latvijas okupāciju un Latvijas armijas pārveidošanu par 24.teritoriālo korpusu. Dienestu Latvijas armijā beidzis virsseržanta pakāpē. 1941. gadā pēc Vācijas uzbrukuma PSRS, 24. teritoriālais korpuss atkāpjas Latvijas austrumu robežas virzienā, kur tiek paziņots par tā izformēšanu. Daļa karavīru turpina atkāpties aiz Latvijas robežām, bet daļa pamet vienību un dodas mājup. Arī Arnolds Šiņķis 1941. gada augustā atgriežas Iecavā. Turpinājis strādāt tēva saimniecībā. 1941. gada decembrī apprecas ar Elvīru Mildu Hercbergu.
27. aprīlis
27. aprīlis ir gada 117. diena pēc Gregora kalendāra (118. garajā gadā). Līdz gada beigām ir atlikušas 248 dienas.
Gruzīnu alfabēts
Iesākumā mhedruli bija 38 burti, bet no 19. gadsimta 60. gadiem — 33 burti. Raksta horizontāli no kreisās puses uz labo.
Valstu uzskaitījums pēc saražoto automobiļu skaita gadā
Šajā lapā uzskaitītas valstis, kurās gada laikā ir saražots visvairāk automobiļu. Visi dati ir par 2007. gadu, publicēti 2008. gada aprīlī (OICA).
Mailija Sairusa
Pateicoties šova panākumiem, 2006. gada oktobrī klajā nāca seriāla skaņu celiņa mūzikas disks, kurā viņa izpildīja astoņas dziesmas. Sairusas mūzikas karjera sākās ar viņas debijas albumu Meet Miley Cyrus, kurš nāca klaja 2007. gada 23. jūnijā. Viņas otrais albums Breakout klajā nāca 2008. gada 22. jūlijā. Breakout ir Sairusas pirmais neatkarīgais albums. Abi albumi ieņēma 1. vietu Billboard 200. 2008. gadā viņa izdeva Hannas Montanas un Mailijas Sairusas koncertfilmu: "Best of Both Worlds Concert film". 2010. gadā viņa izdeva trešo studijas albumu Can't Be Tamed.
Oļegs Novickis
Oļegam Novickim ar Krievijas prezidenta pavēli tika piešķirti goda nosaukumi "Krievijas Federācijas Varonis" un "Krievijas Federācijas lidotājs-kosmonauts".
Dāvanas pa telefonu
Sižets
Dzelzceļa mašīnista Pētersona kolēģis Darkēvics atrasts miris sliežu malā. Kamēr milicija sāk izmeklēt notikušā apstākļus, Pētersona dzīvoklī atskan anonīms telefona zvans. Vīrieša balss paziņo, ka uz Pētersona rēķinu krājkasē pārskaitīta liela naudas summa. Pirms doties uz miliciju, Pētersons uzsāk savu izmeklēšanu, lai savāktu vairāk pierādījumu.
1960. gads
Šis gads bija "Āfrikas gads".
Piedrujas pagasts
Piedrujas pagasts ir viena no Krāslavas novada administratīvajām teritorijām tā dienvidaustrumos, Daugavas labajā krastā pie Latvijas-Baltkrievijas robežas. Robežojas ar sava novada Indras, Kalniešu un Kaplavas pagastiem, kā arī Baltkrievijas Vitebskas apgabala Verhņadzvinskas rajonu.
Muižas
Pēc 1920. gada agrārās reformas toreizējā Piedrujas pagasta teritorijā esošās muižas tika sadalītas jaunsaimniecībās :
Lauktranzistors
Lauktranzistors ir pusvadītāju ierīces - tranzistora veids, kurā izejas elektriskā strāva tiek vadīta ar elektriskā lauka palīdzību, kuru rada ieejas signāla spriegums. Dažreiz lauktranzistorus dēvē arī par unipolārajiem tranzistoriem (atšķirībā no bipolārajiem tranzistoriem), jo tajos darba strāvu nodrošina tikai viena veida lādiņnesēju plūsma (elektroni vai "caurumi"). Lauktranzistoriem parasti ir 3 izvadi, kurus sauc par izteci (S - source), noteci (D - drain) un aizvaru (G - gate). Iztece un notece lauktranzistorā principā funkcionāli ir identiskas, jo ir vienas un tās pašas zonas ar p vai n vadītspēju divi izvadi (šo zonu sauc par lauktranzistora kanālu). Par izteci pieņemts saukt to izvadu, pa kuru kanālā ieplūst lādiņnesēji, bet par noteci - izvadu, pa kuru tie izplūst no kanāla. Aizvars ir izvads, kuram pievada pastiprināmo spriegumu.
Buras (filma)
Sižets
Uz jūrskolu mācīties atnākuši dažādu raksturu pusaudži, kurus vieno mīlestība pret jūru. Pirmā kursa audzēkņiem kopā ar pedagogiem jāiziet mācības uz burinieka "Kruzenštern".
Latvijas Aizsargu organizācija
Darbība
Pēdējos gados Latvijas Aizsargu organizācija nodarbojas ar savas struktūras sakārtošanu un palielina sabiedrisko aktivitāšu daudzumu, rīkojot talkas, pārgājienus, popularizējot sportu un veselīgu dzīvesveidu. LAO misijas un vīzijas aprakstā uzsvars likts uz sabiedrības aktivitātes modināšanu apvienoties, lai sakārtotu Latviju un nodrošinātu tās izaugsmi. Pašlaik to nevar uzskatīt kā paramilitāru organizāciju, tā ir biedrība, kuras mērķi veicināt sabiedrisko kārtību, attīstību un veselīgu dzīvesveidu. Aizsargu pulki un nodaļas ir nevis militāras, bet administratīvi saimnieciskas vienības. Pašreizējā LAO vadība ir štābs 5 cilvēku sastāvā.
Ozolmuiža (nozīmju atdalīšana)
Ozolmuiža var būt:
Lielais turku karš
1667—1683
Kad ziņa par sakāvi un līguma nosacījumiem sasniedza Varšavu, Sejms nolēma nemaksāt kontribūcijas. Sejms izveidoja lielu armiju ar komandieri Janu Sobeski priekšgalā un šai armijai izdevās uzvarēt 1673. gada kaujā pie Hotinas (tag. Ukrainā), bet tomēr neizdevās atgūt Kamjanecu-Podiļsku. Pēc karaļa Mihala Višņovecka nāves (1673) par jauno karali ievēlēja Janu Sobeski.
Svētā savienība (1683—1698)
Pēc dažu gadu pārtraukuma Osmaņu impērija uzbruka Hābsburgu impērijas galvaspilsētai Vīnei. Jana III Sobeska vadībā apvienotie kristiešu spēki uzvarēja turkus kaujā par Vīni, ar ko tika izbeigta Osmaņu impērijas iespiešanās Eiropas dienvidaustrumos.
Tour de Pologne
Tour de Pologne (pl, oficiāli saīsināta kā TdP) ir septiņus līdz astoņus posmus garas šosejas riteņbraukšanas sacensības, kuras katru gadu notiek Polijā. Sacensības pirmoreiz notika 1928. gadā. Sacensību kopgarums parasti ir ap 1200 kilometriem. Līdz 1952. gadam sacensības notika neregulāri, bet kopš tā brīža tās notiek katru gadu. Līdz 1993. gadam sacensības bija pieejamas tikai amatieriem un vairums uzvarētāju bija Polijas pārstāvji.
Fīrvaldšteterezers
Ezera krastos atrodas daudzas no vecākajām Šveices pašvaldībām. Ezera dienvidaustrumu krastā atrodas Ritli (Rütli) pļava — tradicionālā Šveices konfederācijas dibināšanas vieta 1291. gadā.
Leikocīti
Leikocīti jeb baltās asins šūnas ir imūnsistēmas šūnas, kas aizsargā organismu pret infekcijas slimībām un iznīcina tajā iekļuvušās kaitīgās daļiņas un vielas — mikrobus, baktērijas, kā arī atmirušās organisma šūnas. Leikocītus iedala granulocītos un agranulocītos. Granulocītu citoplazmā ir specifiski graudiņi, kas raksturīgi tikai šīm šūnām. Šie specifiskie graudiņi ir eozinofilie, neitrofilie vai bazofilie un attiecīgi atrodas eozinofilo, neitrofilo un bazofilo leikocītu citoplazmā. Pie agranulocītiem pieder limfocīti un monocīti un tiem ir tikai nespecifiskas granulas, kas atrodamas arī granulocītu sastāvā. Visas šīs šūnas veidojas sarkanajās kaulu smadzenēs no hematopoētiskās cilmes šūnas.
Indijas vēsture
Akmens laikmets
Atsevišķas Homo erectus atliekas Narmadas ielejā Hatnorā Centrālajā Indijā norāda, ka Indija bijusi apdzīvota jau vismaz kopš pleistocēna ēras vidus (pirms 200 000 līdz 500 000 gadiem). Pēdējie atradumi Tamilnādā norāda uz pirmo anatomiski mūsdienīgo cilvēku klātbūtni apmēram pirms 75 000 gadu.
Vēdiskais periods
Vēdisko periodu raksturo indoāriešu kultūra, kas saistīta ar svētajiem Vēdu tekstiem, kas tikuši mutiski sacerēti vēdiskajā sanskritā. Vēdas, līdztekus Ēģiptes un Mezopotāmijas tekstiem, ir viens no vecākajiem tekstiem, kas saglabājies līdz mūsdienām. Vēdiskais periods turpinājās no apmēram 1500. līdz 500. gadam p.m.ē., liekot pamatus hinduismam un citiem kultūras aspektiem agrīnās Indijas sabiedrībā. Ārieši ieviesa vēdisko civilizāciju visā Ziemeļindijā un pakāpeniski arī Gangas līdzenumā.
Ziemeļrietumu hibrīdās kultūras
Par subkontinenta ziemeļrietumu hibrīdajām kultūrām uzskata indo-grieķus, indo-skitus, indo-partiešus un indo-sasanīdus. Pirmā no tām, Indo-grieķu valsts, tika izveidota, kad grieķu-baktriešu ķēniņš Demetrijs 180. gadā p.m.ē. iebruka šajā reģionā, izveidojot valsti mūsdienu Afganistānas un Pakistānas daļās. Gandrīz divus gadsimtus ilgajā pastāvēšanas laikā, to pārvaldīja vairāk kā 30 grieķu ķēniņu pēcteču, kas bieži konfliktēja savā starpā. Indo-skiti bija indoeiropiešu saku (skitu) atzars, kas migrēja no Dienvidsibīrijas vispirms uz Baktriju, tālāk uz Sogdiānu, Kašmiru, Arahoziju, Gandaru un beidzot uz Indiju. Viņu karaļvalsts pastāvēja no 2. gadsimta p.m.ē. vidus līdz 1. gadsimta p.m.ē. vidum. Mūsu ēras 1. gadsimtā mūsdienu Pakistānas teritorijā izveidojās Indo-partiešu valsts, pēc tam to iekaroja pakļāva Kušānu valsts, bet 3. gadsimtā to iekaroja Sasanīdu impērija.
Rāmsaras konvencija
Latvija Rāmsaras konvencijā
2008. gadā Latvijā ir sekojošas konvencijā iekļautas teritorijas: Engures ezers, Kaņiera ezers, Teiču un Pelečāres purvi, Lubāna mitrāju komplekss, Papes mitrāju komplekss un Ziemeļu purvi.
Indijas vēsture
Klasiskais laikmets
Vairāk kā 55% no epigrāfiskajiem uzrakstiem — apmēram 55 000, ko Indijā atraduši arheologi, ir tamilu valodā un 60% no tiem ir no vienas pašas Tamilnadas.
Deli sultanāts
12. un 13. gadsimtā tjurki un puštuni sagrāba Ziemeļindijas daļas un 13. gadsimta beigās bijušajos radžputu īpašumos izveidoja Deli sultanātu. Sekojošā Deli sultanāta Mamluku dinastija pārvaldīja lielu Ziemeļindijas apgabalu, apmēram Guptu seno zemju apjomā, bet Kaldži dinastija, lai gan spēja iekarot Centrālās Indijas lielāko daļu, tomēr nespēja iekarot un apvienot visu subkontinentu. Sultanāti bija sākums Indijas kultūras renesanses periodam. Rezultātā iegūtais indo-musulmaņu kultūras sakausējums ir atstājis paliekošus sinkrētiskos arhitektūras, mūzikas, literatūras, reliģijas un apģērba pieminekļus. Ir domājams, ka urdu valoda (dažādos turku dialektos "urdu" nozīmē "orda" vai "nometne") radās Deli sultanāta musulmaņu valdnieku laikā vietējo iedzīvotāju sanskrita, prakrita un ienācēju persiešu, tjurku un arābu valodu savstarpējā sajaukuma rezultātā. Deli sultanāta tronī īslaicīgi valdīja arī princese Razija (1236—1240).
Pēcmogulu reģionālās karaļvalstis
Pēcmogulu ērā valdīja Marathu impērija, parādījās arī citas reģionālās valstis un pieauga arī Eiropas valstu aktivitātes. Marathu valsti nodibināja un nostiprināja Šivadži. 18. gadsimtā Pešvu valdīšanas laikā tā pārveidojās par Marathu impēriju. Uz 1760. gadu impērija izpletās praktiski pār visu subkontinentu. Šo paplašināšanos izbeidza afgāņu armija šaha Ahmada Abdali vadībā Trešajā Panipatas kaujā 1761. gadā. Pēdējo Pešvu Badži Rao II sakāva briti Trešajā angļu-marathu karā.
Britu Indija
Mogulu imperators Džahangirs 1617. gadā deva atļauju Britu Austrumindijas kompānijai tirgoties Indijā. Pakāpeniski kompānija palielināja savu ietekmi 1717. gadā, uzspiežot Mogulu imperatoram Farukam Sijāram dāvāt tiem atļauju beznodokļu tirdzniecībai Bengālijā. Bengālijas nabobs Siradžs ud Daulahs, Bengālijas provinces faktiskais pārvaldītājs, pretojās britu centieniem izmantot šīs atļaujas. Tas noveda pie Plasijas kaujas 1757. gadā, kurā Austrumindijas kompānijas armija, Roberta Klaiva vadībā, sakāva naboba spēkus. Tas bija pirmais politiskais atbalsta punkts ar teritoriālu iejaukšanos, ko briti ieguva Indijā. 1757. gadā kompānija iecēla Klaivu par pirmo Bengālijas gubernatoru. Pēc Buksaras kaujas 1764. gadā no Mogulu imperatora šaha Alama II kompānija ieguva civilās pārvaldes tiesības Bengālijā, kas iezīmēja sākumu kompānijas oficiālajai valdīšanai, kas gadsimta laikā galu galā ļāva tiem sagrābt lielāko daļu Indijas un iznīdēt Mogulu valdīšanu un pašu dinastiju. Austrumindijas kompānija monopolizēja Bengālijas tirdzniecību. Viņi ieviesa zemes aplikšanas ar nodokļiem sistēmu, ko sauca par "ilgstošo nometināšanu", radot Bengālijā feodāla veida struktūru, kas balstījās uz vietējo aristokrātiju - zamindāriem. Uz 1850. gadu Austrumindijas kompānija kontrolēja lielāko daļu Indijas subkontinenta, ieskaitot mūsdienu Pakistānu un Bangladešu. Viņu politika dažkārt varēja vispārināt kā „skaldi un valdi”, kad tika izmanototas naidīgās attiecības starp atsevišķām vietējām valstīm, sociālajām un reliģiskajām grupām. Britu Indijas laikā bads Indijā bieži saistāms ar kļūdainu pārvaldes politiku, jo tad tika reģistrēti daži no lielākajiem, ieskaitot Lielo badu no 1876. līdz 1878. gadam, kurā nomira no 6 līdz 10 miljoni cilvēku un Indijas badu no 1899. līdz 1900. gadam, kurā nomira 1 līdz 10 miljoni cilvēku. Trešā mēra pandēmija sākās Ķīnā 19. gadsimta vidū, izplatot mēri visos apdzīvotajos kontinentos un vienā pašā Indijā nogalinot 10 miljonus cilvēku. Par spīti pastāvīgajām slimībām un bada sērgām, Indijas subkontinenta iedzīvotāju skaits, kas 1750. gadā bija apmēram 125 miljoni, 1941. gadā sasniedza 389 miljonus.
2014. gada Tour de France
2014. gada Tour de France bija 101. Tour de France velobrauciens, kas norisinājās no līdz. Velobrauciens sākās Apvienotajā Karalistē (Līdsā, Vestjorkšīrā), turpinājās pa Francijas un Beļģijas ceļiem un noslēdzās Elizejas laukos, Parīzē. Kopējā sacensību distance bija 3656 km.
Komandas
Pirms sacensību starta par galvenajiem kopvērtējuma favorītiem tika nosaukti iepriekšējā gada uzvarētājs Kriss Frūms, kā arī Alverto Kontadors, Alehandro Valverde un Vinčenco Nibali.
Asparagīns
Bioloģiskā nozīme
Veidojoties asparagīnam no asparagīnskābes, organismā tiek saistīts toksiskais amonjaks. Tādējādi asparagīns pieder pie aizstājamām aminoskābēm.
Īstenība
Īstenība jeb realitāte (no la — 'īsts, vielisks') ir filozofijas kategorija, objektīvā esamība, konkrēti izveidojies dabas un sabiedrības vēsturisko parādību kopums. Klātesamība, materiālo ķermeņu kopums, kas pastāv laikā un telpā. Īstenības saturs nav absolūti nemainīgs; gan objektīvi, gan cilvēka darbības dēļ. Īstenība ir nepārtrauktā kustībā un attīstībā.
35 mm filma
35 mm filmiņas nosaukuma pamatā ir šīs filmiņas izmērs, šī izmēra filmiņu visvairāk lieto fotografēšanā (135 filma) un filmēšanā. Tā nosacīti ir palikusi tāda pati, kopš to 1892. gadā izgudroja Viljams Diksons (William Dickson) un Tomass Edisons, un to uzreiz savās kinolentēs izmantoja Džordžs Īstmens (George Eastman). Fotoaparāta filmiņa ir sagriezta ik pēc 35 milimetriem (mm) - no kā arī radies šīs filmiņas nosaukums. Standarta filmiņās katra |kadra sānos ir pa četriem caurumiem jeb perforācijām.
Kristaps Krišs Upelnieks
Biogrāfija
Atrazdamies Latvijas armijas dienestā, Upelnieks atsāka izglītošanos - 1920. gadā apmeklējis Izglītības ministrijas Skolu departamenta rīkotos karavīru-hospitantu kursus un ieguvis vidusskolas gatavības apliecību. Tajā pašā gadā iestājās Latvijas Universitātes Mehānikas fakultātē, taču 1922. gadā dienesta apstākļu dēļ mācības bija spiests pārtraukt. 1931. gadā beidza Rīgas komercinstitūtu. 1932. gadā studēja Manheimas tirdzniecības augstskolā Vācijā, tā paša gada rudenī iestājās Latvijas Universitātes Tautsaimniecības un tiesību zinātņu fakultātē, kuru beidza 1937. gadā, iegūdams ''Cand. oec.'' grādu. Ar 1937. gada 3. novembra lēmumu atstāts pie Latvijas Universitātes Tautsaimniecības politikas katedras, lai gatavotos zinātniskajam darbam.
Dzīvoja Rīgā, Brīvības ielā 15. (mūsdienās Nr.39.), precējies (bērni: Lauma Dzintra, dzimusi 1929. gadā, Egils Vitauts, dzimis 1931. gadā).
Termodinamika
Makroskopiskie parametri
Makroskopiskie parametri ir tādi lielumi kā spiediens, tilpums, blīvums, temperatūra. Šie parametri ir vidējie lielumi, kas raksturo liela daļiņu kopuma norises. Konkrētā gadījumā šo parametru vērtības var atšķirties no šo pašu parametru vidējām vērtībām, un šādas novirzes sauc par fluktuācijām. Jo lielāks daļiņu skaits, jo mazākas fluktuācijas. Termodinamikā fluktuācijas parasti neņem vērā, piemēram, spiediena fluktuācijas 1 cm³ gaisa normālos apstākļos nepārsniedz 10−19 daļu no gaisa spiediena vidējās vērtības. Šos parametrus sauc par makroskopiskajiem, jo tie neapraksta atsevišķas daļiņas, tā kā zināt katras daļiņas vietu un kustību vielā nav iespējams un to zināt nav nepieciešams.
Termodinamiskie procesi
Termodinamiskais jeb siltuma līdzsvars ir stāvoklis, kurā termodinamiskās sistēmas visi makroskopiskie parametri neierobežoti ilgi paliek nemainīgi (piemēram, slēgtā traukā esošai gāzei laikā nemainās tilpums, spiediens, temperatūra). Šāda stāvoklī nenotiek enerģijas apmaiņa starp sistēmu un apkārtējo vidi un, ja sistēma sastāv no vairākiem ķermeņiem, to visu temperatūra ir vienāda. Sistēmas atsevišķo daļu citu parametru (visu, izņemot temperatūras) vērtības var būt atšķirīgas (piemēram, gāzei, kas atrodas slēgtā, ar šķērssienu sadalītā traukā, abās trauka daļās ir vienāda temperatūra, bet atšķirīgs spiediens). Pirmā siltuma līdzsvara aksioma: izolētā sistēmā, kura sastāv no jebkādiem ķermeņiem jebkādā daudzumā, agri vai vēlu iestājas siltuma līdzsvars. Otrā siltuma līdzsvara aksioma: izolētā sistēmā, kura sastāv no jebkādiem ķermeņiem jebkādā daudzumā un kurā vēl nav iestājies siltuma līdzsvars, — jo mazāka ķermeņa masa, jo straujākas ķermeņa stāvokļa izmaiņas.
Neoklasicisms
Tēlniecība
Individuālie pasūtītāji pamatā pasūtīja kapu pieminekļus. Tas kļuva īpaši populāri, kad Eiropas lielākajās pilsētās labiekārtoja publiskās kapsētas. Klasicisma laika kapu pieminekļu figūras vienmēr tika attēlotas dziļā mierā. Kopumā var teikt, ka klasicisma skulptūrām nav raksturīgas dinamiskas pozas vai spēcīgu emociju attēlojums.
Termodinamika
Gibsa enerģija
Gibsa enerģija ir makroskopisks lielums, kurš norāda, cik liela iekšējās enerģija daļa var tikt izmantota vai iegūta ķīmiskajā pārvērtībā.
Reģenerācija
Siltuma reģenerācija jeb pārveidošana ir ķermeņa gan kā siltumavota, gan kā dzesētāja izmantošana dažādās cikla pusēs, tā tuvina cikla īpašības Karno ciklam, tas ir, paaugstina lietderības koeficientu.
Relaksācija
Relaksācija ir sistēma atgriešanās līdzsvara stāvoklī pēc ārējas iedarbības izbeigšanās. Relaksācija ilgst noteiktu laiku, kurš dažādiem parametriem var atšķirties.
Boila—Mariota likums
Gāzes spiediens ir apgriezti proporcionāls tās tilpumam. Līkni, kura grafiski attēlo gāzes spiediena atkarību no tilpuma, sauc par izotermu.
Gē-Lisaka likums
, kur \alpha ir gāzes tilpuma termiskais koeficients.
Gāzes tilpums ir proporcionāls tās temperatūrai. Līkni, kura grafiski attēlo gāzes tilpuma atkarību no temperatūras, sauc par izobāru.
Šarla likums
.
Gāzes spiediens ir proporcionāls tās temperatūrai. Līkni, kura grafiski attēlo gāzes spiediena atkarību no temperatūras, sauc par izohoru.
1949. gada marta deportācijas
Izvešana
Lielākā daļa izsūtīto nonāca Irkutskas apgabalā (25 834 cilvēki), Omskas apgabalā nonāca 22 542 cilvēki, Tomskas apgabalā — 16 065, Krasnojarskas novadā — 13 823, Novosibirskas apgabalā — 10 064, bet 5451 cilvēks nonāca vistālākajā izsūtījuma vietā — Amūras apgabalā.
Eiropas Sociālais fonds
ESF loma ES politikā un stratēģijās
Globalizācija un problēmas, kas saistītas ar sabiedrības novecošanu, rada nepieciešamību palielināt konkurētspēju un nodarbinātību. Eiropas nodarbinātības stratēģija nodrošina koordinācijas pamatu ES dalībvalstīm, lai tās varētu vienoties par kopējām prioritātēm un mērķiem nodarbinātības jomā. Pēc tam šīs kopīgās prioritātes tiek iekļautas katras dalībvalsts sagatavotajās Nodarbinātības pamatnostādnēs un Nacionālajās reformu programmās. Dalībvalstis izmanto ESF finansējumu, lai īstenotu nacionālo reformu programmu un valsts stratēģisko ietvardokumentu (NSRF), kas nosaka dalībvalsts galvenās prioritātes saņemto ES struktūrfondu līdzekļu izmantošanā.
Kā tiek piešķirti ESF līdzekļi
Konverģences mērķis aptver: <ol style="list-style-type: disc"> <li>konverģences reģionus: ja IKP uz iedzīvotāju nepārsniedz 75% no ES -25 vidējā rādītāja;</li> <li>reģionus, kuros atbalsts pakāpeniski tiek izbeigts: ja IKP uz iedzīvotāju ir lielāks par 75% no ES-25 vidējā rādītāja, bet nepārsniedz 75% no ES-15 vidējā rādītāja.</li> </ol> Reģionālās konkurētspējas un nodarbinātības mērķis aptver: <ol style="list-style-type: disc"> <li>reģionus, kuros atbalsts pakāpeniski tiek uzsākts: reģioni, kur IKP uz iedzīvotāju nepārsniedz 75% no ES-15 vidējā rādītāja (laika periodā no 2000. līdz 2006. gadam), bet pārsniedz 75% no ES-15 vidējā rādītāja (laika periodā no 2007. līdz 2013. gadam);</li> <li>konkurētspējas un nodarbinātības veicināšanu reģionos: attiecas uz visiem pārējiem ES reģioniem.</li> </ol> Konverģences reģionos ESF projektu līdzfinansējums var sasniegt 85% no kopējām izmaksām. Reģionālās konkurētspējas un nodarbinātības reģionos parasti tas veido 50% no kopējām izmaksām. Dalībvalstīs un reģionos, kuros labklājības līmenis ir augstāks, ESF finansējums papildina jau esošās nacionālās nodarbinātības iniciatīvas; dalībvalstīs, kurās labklājības līmenis ir zemāks, ESF finansējums var būt galvenais nodarbinātības veicināšanas iniciatīvu finansējuma avots. Reģioni, kas tiesīgi saņemt atbalstu pašreizējā ESF plānošanas posmā (2007.-2013. gads), redzami kartē.
ESF projekti
ESF projektu finansējuma saņēmēji ir dažādi, piemēram, atsevišķi darbinieki, cilvēku grupas, nozare, arodbiedrības, valsts pārvaldes iestādes vai atsevišķi uzņēmumi. Īpaša mērķauditorija ir tādu sociāli neaizsargātu personu grupas, kurām ir īpašas grūtības atrast darbu vai to turpināt, piemēram, ilgstošie bezdarbnieki un sievietes. Aprēķināts, ka, piedaloties ESF projektos, palīdzība sniegta vairāk nekā 9 miljoniem personu no sociāli neaizsargātām grupām — skatīt 1. diagrammu.
Eiropas Sociālā fonda darbība no 2007. līdz 2013. gadam
ESF raksturīgais pārdales princips redzams 3. diagrammā, kurā attēlots tēriņu apmērs uz vienu iedzīvotāju ES dalībvalstīs.
Derens Kriss
Derens Everets Kriss (en; dzimis ) ir amerikāņu aktieris, dziedātājs, dziesmu autors un komponists.
Jans I Olbrahts
Dzīvesgājums
Jans I esot bijis varonīgs karavīrs, bet slikts politiķis. Jana I laikā, lai nodrošinātu karaspēka finansēšanu, viņš paplašināja šļahtas tiesības un lika pamatus dzimtbūšanai Polijā.
Gravitācija
Gravitācija ir viena no četrām fundamentālajām elementārdaļiņu mijiedarbībām dabā (pārējās trīs ir vājā, stiprā un elektromagnētiskā). Zināmo mijiedarbību vidū gravitācijas spēki ir visvājākie. Gravitācijas mijiedarbībai nav lielas ietekmes atoma iekšienē starp elementārdaļiņām, bet tā izpaužas starp objektiem makroskopiskā līmenī, kļūst noteicoša lielu kosmisku objektu gadījumā.
Jā, ministra kungs
Latvijā seriālu demonstrēja televīzijas kanālos LNT un LTV7.
Ikšķiles lidlauks
Ikšķiles lidlauks (ICAO: EVPA) ir privāts vispārējās aviācijas lidlauks Ogres novadā. Izvietojies Daugavas labajā krastā Ikšķiles pilsētas pierobežā 2,8 km no Ikšķiles centra un 6 km no Ogres pilsētas centra. Sertificēts (2014) vizuālajiem lidojumiem diennakts gaišajā laikā. Lidlaukā ir viens 600 m garš un 20 m plats zāles seguma skrejceļš.
Fundamentālā mijiedarbība
Mūsdienu fizikā formulēts, ka dabā pastāv četri fundamentālie spēki jeb mijiedarbības: gravitācijas mijiedarbība, elektromagnētiskā mijiedarbība, stiprā mijiedarbība, vājā mijiedarbība.
Baltiešu izdošana
Sabiedrības protesti
Publiski Ārlietu ministrija turpināja noliegt, ka pieņemts lēmums par internēto izdošanu.
Internēto protesti
26. novembrī valdības ārkārtas sēdē, atsaucoties uz tehniskiem iemesliem, tika nolemts internēto izdošanu atlikt. Taču internētie badastreiku nepārtrauca, jo valdības lēmums neietvēra nekādas norādes uz to, ka iepriekšējais lēmums par izdošanu būtu grozīts.
Izdošana
Janvāra sākumā baltiešus no slimnīcām sāka pakāpeniski atkal pārvietot uz internēšanas nometnēm. Lielākā daļa baltiešu (98) nonāca Geltoftā (Gälltofta) pie Kristianstades, bet citus (25) izvietoja Rinkabijā (Rinkaby) 2 km no Geltoftas, kā arī Friedhemas provizoriskajā slimnīcā.
Pēcvārds
Pēc bijušā izdotā Valentīna Silamiķeļa apkopotajām nepilnīgajām ziņām, nāves sods piespriests pieciem latviešiem un vienam lietuvietim. Trijiem latviešiem nāves sods izpildīts, bet divi apžēloti. Vismaz 23 no izdotajiem latviešiem, 4 no lietuviešiem un 1 igaunim piespriesti dažāda termiņa cietumsodi. Zināms, ka vismaz divi no notiesātajiem miruši nometnēs.
Romāns un filma
Zviedrijā 1968. gadā P.U. Enkvists (P.O. Enquist) izdeva romānu „Leģionāri” (Legionärerna) par baltiešu izdošanu. Romānu ekranizēja J. Bergenstrole (Johan Bergenstråhle) 1970. gadā ar nosaukumu „Baltiešu izdošana” (Baltutlämningen). Kad iznāca Enkvista grāmata un gatavoja Bergenstroles filmu, latvieši iespēju robežas rakstīja un stāstīja, kā patiesība grāmatā un filmā ir sagrozīta. Tā laika avīžu raksti ar šī laika komentāriem atrodami Gunāra Pāvula grāmatā „Ezis dūnās”, Rīgā 2006. Landsmanis (1970) atspēko P.U. Enkvista romānā pielaistās faktu kļūdas.
Pilskalnes pagasts (Augšdaugavas novads)
Vēsture
1935. gadā Ilūkstes apriņķa Pilskalnes pagasta platība bija 108,85 km² un tajā dzīvoja 2178 iedzīvotāji. 1945. gadā pagastā nodibināja Dolnājas, Gorbunovkas un Pilskalnes ciema padomes, bet pagastu 1949. gadā likvidēja. Pilskalnes ciems ietilpis Ilūkstes (1949—1962) un Daugavpils (1962—2009) rajonos. 1954. gadā Pilskalnes ciemam pievienoja likvidēto Dolnājas un Gorbunovkas ciemu kolhoza «Lāčplēsis» teritoriju, bet 1961. gadā — Eglaines ciema kolhoza «Lāčplēsis» teritoriju. 1990. gadā ciemu reorganizēja par pagastu. 2003. gadā Pilskalnes pagasts iekļāvās jaunveidotajā Ilūkstes novadā. 2021. gadā Ilūkstes novadu kopā ar Daugavpils novadu iekļāva Augšdaugavas novadā.
Hoencollernu dinastija
Švābijas Hoencollerni (Die schwäbischen Hohenzollern)
Hoencollerni-Zigmaringeni (Die Fürsten von Hohenzollern-Sigmaringen) — jaunākais Švābijas Hoencollernu atzars, dēvējas tā pēc Zigmaringenas (Sigmaringen) pils nosaukuma — valdīja līdz 1849. gadam Zigmaringenes grāfistē (Bādenes-Virtembergas zeme), bet no 1866. gada līdz 1947. gadam Rumānijas karaļu dinastija.
Īzaks Ņūtons
Studijas
1665. gadā Ņūtons beidza Kembridžas Universitāti, iegūstot bakalaura grādu. 1667. gadā Ņūtonu ievēlēja par koledžas jaunāko locekli, pēc gada — par vecāko locekli un vēl pēc gada, divdesmit septiņu gadu vecumā, - par profesoru. No šī laika Kembridža kļuva slavena ar fizikas un matemātikas zinātnēm.
Stāsts par gravitāciju un ābolu
Pēc optikas pētījumiem Ņūtons sāka nodarboties ar mehāniku. Jau ilgu laiku zinātnieka domas saistīja jautājums par spēku, kas planētām liek riņķot ap sauli.
Masa
Masas mērvienības
Latvijā līdz 19. gadsimta vidum izmantotās masas mērvienības tirdzniecībā bija šādas: lasts, birkavs, pods, mārciņa, unce, lote un kventiņš. Aptiekās izmantoja mārciņas, unces, drahmas, skrupuli un granus.
Inertās un gravitējošās masas ekvivalence
Gravitējošās darbības mērs jeb gravitējošā masa un inerces mērs jeb inertā masa ir vienādi:
Masas un enerģijas ekvivalence
kur m0 — ķermeņa masa miera stāvoklī.
Džons Veins Geisijs
Tika apsūdzēts par 33 slepkavību izdarīšanu, tika piespriests nāvessods. Tas tika izpildīts ar nāvējošu injekciju Steitsvilas labošanas centrā (Stateville Correctional Center).
.um
Šo domēnu pārvaldīja ASV Mazo Aizjūras Salu reģistrs (AMASR). Līdz 2006. gada beigām AMASR atradās Dienvidkalifornijas Universitātē Informācijas Zinātņu institūtā, kurš bija arī .us administrators, līdz šo lomu pārņēma NeuStar.
Gērijs Fišers
Gērijs Kristofers Fišers (en, dzimis 1950. gadā) tiek uzskatīts par vienu no kalnu velosipēda izgudrotājiem. Fišers sāka piedalīties velosacīkstēs 12 gadu vecumā. Taču viņam tika atņemtas tiesības piedalīties sacensībās 1968. gadā, jo organizētāji uzskatīja, ka viņa mati ir par garu un atsaucās uz sacensību noteikumiem. 1972. gadā šie noteikumi tika atcelti un Fišera velo karjera atsākās. Vēlāk Gērijs uzvarēja sarežģītās TransAlp sacensības Eiropā un Masters XC sacensības ASV.
1980. gadā MountainBikes produktos ieviesa Shimano komponentes. Tāpat notika arī mēģinājums reģistrēt preču zīmi „Mountain Bike”. Kompānija beidza pastāvēt 1983. gadā un vienlaicīgi Fišers nodibināja savu labāk zināmo kompāniju Fisher MountainBikes. 1993. gadā kompāniju iegādājās velosipēdu ražotājs Trek. Fišers joprojām piedalās dizaina izstrādā un mārketingā, kā arī atbalsta sponsorētos sportistus. Pazīstamākā no tām ir divkārtējā olimpiskā čempione 1996. gada un 2000. gada olimpiskajās spēlēs Paola Pezzo.
Ziemeļu Ledus okeāns
Straumes un klimats
Ziemeļu Ledus okeāns ir avots aukstajām gaisa masām, kas virzās uz ekvatora pusi, mērenajā joslā sastopoties ar siltākām gaisa masām un radot lietu un sniegu.
Bioloģija un vides problēmas
Ledus segas samazināšanās ietekmēs Zemes albedo, vēl vairāk paātrinot globālo sasilšanu. Milzīgās ledus masas kušanas rezultātā Ziemeļatlantijā nokļūst aizvien vairāk saldūdens, kā ietekmē sāk mainīties Pasaules okeāna straumju režīms un notiek neparedzamas klimata izmaiņas.